Diari Oficial de la Generalitat Valenciana


Sumari del DOGV 8352, del 01-08-2018 (2018/7161)

RESOLUCIÓ de 28 de juny de 2018, de la Direcció General d'Agricultura, Ramaderia i Pesca, per la qual s'autoritza la modificació no substancial de l'establiment d'aqüicultura marina amb número de registre 43, granja marina en terrenys de domini públic maritimoterrestre davant el terme municipal de Borriana. Expedient AMIA/12.0004.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8352

Data del DOGV
:   01-08-2018

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2018/7161


Data del document
:   28-06-2018

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Borriana

RESOLUCIÓ de 28 de juny de 2018, de la Direcció General d'Agricultura, Ramaderia i Pesca, per la qual s'autoritza la modificació no substancial de l'establiment d'aqüicultura marina amb número de registre 43, granja marina en terrenys de domini públic maritimoterrestre davant el terme municipal de Borriana. Expedient AMIA/12.0004. [2018/7161]  
  
Vist l'expedient instruït a instàncies de Eduardo Soler Torres, en nom i representació d'Acuícola Marina, SLU, per a modificar l'establiment d'aqüicultura número 43 situat en terrenys de domini públic maritimoterrestre davant del terme municipal de Borriana, per a instal·lar una barcassa-plataforma d'alimentació de cultius marins.  
Vista la resolució de 25 de gener de 2007, de la Direcció General de Pesca i Alimentació, per la qual s'autoritza a Cultipeix, SL, la instal·lació d'una granja marina en terrenys de domini publicomarítim terrestre davant del terme municipal de Borriana (Castelló), modificada per la resolució de 28 de setembre de 2010, de la Direcció General d'Empreses Agroalimentàries que transfereix la titularitat de la instal·lació a Acuícola Marina, SL, i per la resolució de 17 de novembre de 2017, del director general d'Agricultura, Ramaderia i Pesca, que autoritza la modificació i l'ampliació de l'establiment.  
Vista la resolució de la Direcció General de Sostenibilitat de la Costa i el Mar, de 19 d'abril de 2018, per la qual s'atorga a Acuícola Marina, SLU, autorització per a instal·lar una barcassa d'alimentació de cultius marins, dins de la concessió de domini publicomarítim terrestre davant del terme municipal de Borriana, atorgada per Ordre ministerial de 23 de juny de 2016.  
Atés que en data 18 de juny de 2018, el Servei Provincial de Costes a Castelló del Ministeri d'Agricultura, Pesca i Alimentació, resol autoritzar el canvi de titularitat de la concessió d'ocupació de domini públic maritimoterrestre on se situa aquest establiment aqüícola a favor de Niordseas, SLU, sense que es modifiquen l'objecte i altres condicions generals, particulars i prescripcions de la concessió.  
  
Atés que en data 27 de juny de 2018, s'autoritza el canvi de titularitat de l'establiment d'aqüicultura a favor de Niordseas, SLU.  
  
Vista la proposta del director territorial de la Conselleria d'Agricultura, Medi Ambient, Canvi Climàtic i Desenvolupament Rural a Castelló de 22 de juny de 2018.  
De conformitat amb el que s'estableix en l'article 26 de la Llei 5/2017, de 10 de febrer, de la Generalitat, de pesca marítima i aqüicultura de la Comunitat Valenciana, aquesta Direcció General d'Agricultura, Ramaderia i Pesca, resol:  
  
Primer  
Autoritzar la modificació no substancial de la instal·lació d'aqüicultura marina núm. 43 consistent en la instal·lació d'una barcassa d'alimentació de 309,60 m² d'acord amb el projecte «modificació no substancial d'instal·lació d'aqüicultura: instal·lació de barcassa d'alimentació» subscrit al desembre de 2017 per l'enginyer naval i oceànic Juan Pedro Moreno Fernández.  
  
Segon  
La iniciació de les obres, així com la terminació d'aquestes es comunicarà a la Direcció Territorial a Alacant de la Conselleria d'Agricultura, Medi Ambient, Canvi Climàtic i Desenvolupament Rural, i serà necessària per a iniciar l'explotació la inspecció prèvia de les instal·lacions per part dels serveis tècnics.  
  
Tercer  
Els organismes competents podran inspeccionar la marxa de les obres a realitzar, així com el funcionament de l'establiment, i s'obligarà el titular a franquejar l'entrada als inspectors i tècnics corresponents.  
  
Quart  
Les vendes s'hauran de realitzar a través d'un centre de primera venda autoritzat. Durant el transport del producte del lloc d'engreixament a l'establiment de primera venda, els productes hauran d'anar acompanyats d'un document de transport expedit pel productor.  
  
Cinqué  
Aquesta autorització tindrà vigència mentre no es produïsca paralització de l'activitat sense causa justificada segons el parer dels serveis tècnics de la Conselleria d'Agricultura, Medi Ambient, Canvi Climàtic i Desenvolupament Rural o l'extinció de l'autorització d'ocupació del domini públic de làmina d'aigua.  
  
Sisé  
S'haurà de notificar a la Direcció Territorial de la Conselleria d'Agricultura, Medi Ambient, Canvi Climàtic i Desenvolupament Rural de Castelló, en un termini de tres mesos, les modificacions referents a:  
1. Els canvis de titularitat.  
2. El cessament de l'activitat.  
3. Les ajudes públiques concedides a l'establiment indicant la seua finalitat.  
4. Els canvis de domicili o raó social i del codi d'identificació fiscal.  
  
  
Seté  
L'incompliment de les prescripcions o condicions ací establides se sancionarà administrativament de conformitat amb la Llei 5/2017, de 10 de febrer, de la Generalitat Valenciana, de pesca marítima i aqüicultura de la Comunitat Valenciana.  
  
Aquesta resolució no posa fi a la via administrativa i en contra podrà interposar-se recurs d'alçada davant el secretari autonòmic d'Agricultura i Desenvolupament Rural en el termini d'un mes comptat des de l'endemà a la notificació d'aquesta resolució, de conformitat amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
  
València, 28 de juny de 2018.- El director general d'Agricultura, Ramaderia i Pesca: Rogelio Llanes Ribas.